يوم ما نزلت مع مرت خالي تنقيلي جهاز نقرتي بكوعها و هي ماسكه روب حمام معلق و قاعده بتتفحص ملمسو بأصابعها و حكتلي اصحك تكشري بعرسك ولا ترخي بوزك بفضحوكي بالعيله بقعدو يحكو غاصبينها عليه او العريس كحته و مسمعها كلمتين عالنقوط حماتها طاسيتها بهدله العريس مش غاسل رجليه زعلانه ع حبيبها او بقولو زي ما قالو عني يوم ما اخدت خالك مكشره لإنو الذهب روسي هو بيني و بينك روسي بس انا تيسه ضليت زامه حواجبي و فضحت حالي